《初冬》
明代·蔡铠元

水国初冬和暖天，骊龙正好抱珠眠。山中落寞陶弘景，洞里温凉葛稚川。

万卷祖龙坑外物，一泓孙楚耳边泉。偶因小雪纷纷下，来坐兰塘钓紫烟。

作者简介：蔡铠元，字振孝，号九非。新宁县（今广东台山市）人。明万历间贡生。性孝友。颖异好学，博极群书，隐居教学。卒年七十七。有《谷诒录》、《寤言录》。清乾隆《新宁县志》卷三有传。